23/11/2022 | Administración LocalMunicipal
Fene
Secretaría
Bases xerais

En sesión da Xunta de Goberno Local de data 10.11.2022 aprobáronse as bases xerais reguladoras dos procesos extraordinarios de estabilización do emprego temporal do Concello de Fene ao amparo da Lei 20/2021, do 28 de decembro, de medidas urxentes de redución da temporalidade no emprego público, que a continuación se transcriben: 1.1. As presentes Bases teñen por obxecto a fixación das normas e criterios básicos e xerais que regularán os procesos extraordinarios de estabilización do emprego temporal a convocar e desenvolver no Concello de Fene ao abeiro da Lei 20/2021, do 28 de decembro, de medidas urxentes de redución da temporalidade no emprego público e/ou das previsións normativas concordantes. Resultan pois aplicables ás prazas incluídas na Oferta de Emprego Público (OEP) do 2021 do Concello de Fene (BOP núm.234, do 10.12.2021) que se relacionan no ANEXO I.1.2. A regulación contida nestas bases xerais completarase co previsto nas correspondentes convocatorias e bases específicas que, en todo caso, se deberán adecuar ao disposto, con carácter básico e obrigado nas presentes bases.2.1. Do desenvolvemento e resolución dos procesos extraordinarios de estabilización regulados nas presentes bases xerais non poderá derivarse, en ningún caso, un incremento do gasto nin dos efectivos de persoal.2.2. Os procesos selectivos para a cobertura das prazas afectadas polos procesos de estabilización regulados nestas Bases Xerais articularanse a través da respectivas convocatorias e bases específicas que deberán cumprir, en todo caso, cos principios de libre concorrencia, igualdade, mérito, capacidade e publicidade, xunto coas restantes previsións normativas aplicables en materia de selección/acceso no emprego público.2.3. As prazas idénticas afectadas polos procesos de estabilización regulados nestas Bases serán obxecto, con carácter xeral, dunha mesma e única convocatoria, así como dun proceso e sistema selectivo común e único; agás que por razóns obxectivas debidamente xustificadas e previo informe á Mesa Xeral de Negociación, puidera motivarse ser obxecto de convocatorias e/ou procesos/sistemas selectivos diferentes. Serán obxecto de convocatorias diferentes aquelas prazas idénticas pero que, ao amparo do disposto ao efecto na Lei 20/2021, deban ser obxecto de cobertura polos diferentes sistemas de selección previstos na dita Lei (art.2, sistema de concurso-oposición e DA 6ª e 8ª, sistema excepcional de concurso). 2.4. No caso de prazas que se correspondan con servizos/actividades nos que existan períodos anuais de peche ou inactividade prestacional, tentarase facer coincidir, na medida do posible, o desenvolvemento efectivo das convocatorias e respectivos procesos selectivos cos ditos períodos.2.5. Os procesos selectivos de estabilización terán carácter aberto e deberán garantir a libre concorrencia, polo que non poderán restrinxir a participación a persoal temporal que ocupe ou teña ocupado as prazas obxecto de convocatoria, ou a persoal que preste ou teña prestado servizos en calquera Administración ou entidade integrante do Sector Público; nin poderán incluír, tampouco, ningún outro requisito/aspecto do que se derive unha convocatoria restrinxida e/ou contraria ao acceso libre e en igualdade de condicións ao emprego público, así como aos restantes principios constitucionais e legais aplicables ao efecto.2.6. Ningún dos requisitos fixados para a participación nas convocatorias dos diferentes procesos selectivos de estabilización regulados nas presentes bases poderán ser considerados e valorados, tamén, como mérito da fase do concurso ou no concurso (de ser este o sistema de selección aplicado). 3.1. Nas diferentes convocatorias dos procesos extraordinarios de estabilización regulados nas presentes bases deberase indicar esta circunstancia, a OEP da que derivan e se a convocatoria e cobertura das prazas se realiza ao abeiro do sistema excepcional de concurso previsto na DA 6ª e 8ª da Lei 20/2021 ou, no seu caso, do sistema de concurso-oposición previsto no artigo 2 da Lei 20/2021.3.2. Nos supostos en que dentro do cadro de persoal municipal existan varias prazas cubertas temporalmente e parte delas non se vaian a cubrir polos procesos de estabilización regulados nas presentes bases, ou sexan obxecto de convocatorias distintas, identificaranse as prazas concretas obxecto de estabilización consonte algunha das formas sinaladas a continuación, segundo proceda: - Polo código/número/referencia identificativos dos postos de adscrición/vinculación da RPT ou instrumento organizativo similar vixentes, de ser caso, no Concello - Polo código/número/referencia cos que, no seu caso, se identifiquen no Cadro de Persoal/Plantilla, Anexo de Persoal e/ou Orzamento Municipal as ditas prazas Tendo en conta que estes postos/prazas referenciados aos efectos da identificación das prazas concretas obxecto de estabilización non se corresponderán, necesariamente, cos destinos concretos que procederá adxudicar ás persoas aspirantes que resulten finalmente seleccionadas, en tanto que esta adxudicación se deberá realizar, en todo caso e como así se indicará nas respectivas convocatorias e bases específicas, consonte á Base 12.2. 3.3. Coa finalidade de identificar os supostos persoais directamente afectados polos procesos de estabilización regulados nas presentes bases e garantir o seu efectivo coñecemento aos efectos de participación, cobertura e no seu caso cese e indemnización, así como daqueloutros efectos oportunos e derivados da Lei 20/2021 e restante normativa aplicable, deberase cursar comunicación/aviso ao persoal ocupante das prazas convocadas ao abeiro destes procesos de estabilización e/ou cuxa relación de servizo/laboral poida finalizar/extinguirse como consecuencia da dita convocatoria e a cobertura por outra persoa. Dita comunicación realizarase de forma individual, mediante medios que garantan a acreditación/constancia formal e fidedigna da súa efectiva realización, e trala aprobación polo órgano municipal competente da correspondente convocatoria, sen prexuízo da súa posterior e pertinente publicación oficial. A convocatoria de cada proceso selectivo xunto co texto íntegro das súas bases reguladoras serán obxecto de publicación no BOP, así como no taboleiro de anuncios electrónico (sede electrónica) e na páxina web municipais. Ademais posteriormente realizarase un anuncio da convocatoria no DOG e no BOE, con referencia á previa publicación no BOP. Os restantes e sucesivos anuncios inseriranse no taboleiro de anuncios electrónico e web municipais (agás as resolucións de aprobación de listaxe provisional e definitiva de aspirantes admitidos, que se publicarán no BOP, así como as resolucións de nomeamentos/contratación dos aspirantes finalmente seleccionados, que se publicarán BOP e no DOG). 5.1. Para seren admitidas e participar nas convocatorias dos procesos selectivos de estabilización regulados nas presentes bases, as persoas aspirantes deberán reunir os requisitos básicos e xerais sinalados a continuación, sen prexuízo daqueloutros concretos que, de ser o caso, se poidan contemplar nas respectivas convocatorias e bases específicas; e que deberán acreditar á data de remate do prazo de presentación de solicitudes de participación e manter, asemade, no momento da formalización da toma de posesión/contratación e incorporación como persoal funcionario de carreira ou persoal laboral fixo (segundo proceda): a) Ter a nacionalidade española ou algunha outra que, con arranxo ao disposto no art.57 do Texto Refundido da Lei do Estatuto Básico do Empregado Público (TREBEP) e no art.52 da Lei 2/2015, de 29 de abril, de Emprego Público de Galicia (LEPG) e restante normativa concordante, permitan o acceso á praza convocada b) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas. As persoas aspirantes que opten á algunha das prazas, no seu caso, reservadas para discapacidade e/ou que aleguen esta condición por mor das adaptacións necesarias para o desenvolvemento dos procesos selectivos, deberano facer constar na solicitude de participación no apartado que se habilitará a tal efecto e acreditala con arranxo ás bases 6.2 e 7. c) Ter cumpridos os dezaseis anos de idade e non exceder, se é o caso, da idade máxima e xeral de xubilación forzosa, sen prexuízo daqueloutras concretas previsións e idades aplicables no seu caso e segundo a praza convocada, consonte a normativa específica/sectorial de referencia d) Posuír as titulacións que para cada praza se requiran nas respectivas convocatorias e bases específicas, ou estar en condicións de obtelas antes do remate do prazo de presentación de solicitudes de participación; agás excepción ao respecto derivada da normativa laboral/convenial ou resolucións xudiciais aplicables a este respecto. No caso de que as ditas titulacións se obtivesen no estranxeiro, deberase ter concedido a correspondente credencial de homologación segundo a normativa vixente ao respecto. e) No caso de prazas de persoal funcionario, non estar separada ou separado mediante expediente disciplinario do servizo de ningunha administración pública, nin atoparse en situación de inhabilitación para emprego ou cargo público de carácter absoluto ou especial que imposibilite a ocupación e desempeño da praza. No caso de prazas de persoal laboral, non ter sido despedido/a mediante expediente disciplinario de ningunha administración pública, nin atoparse en situación de inhabilitación para emprego ou cargo público de carácter absoluto ou especial que imposibilite a ocupación e desempeño da praza convocada. No caso de ser nacional doutro Estado, non atoparse inhabilitado/a ou en situación equivalente nin ter sido sometido/a a sanción disciplinaria ou equivalente que impida, neste Estado, nos mesmos termos, o acceso ao emprego público. f) Estar en posesión do CELGA, ou acreditación do coñecemento de lingua galega equivalente que, para cada praza, se requira nas correspondentes convocatorias e bases específicas; ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos da Orde de 16 de xullo de 2007 e da Orde de 10 de febreiro de 2014, que modifica a anterior). En todo caso, e con arranxo ao previsto no art.51.2 da LEPG, os/as aspirantes que non acrediten o anterior, deberán realizar unha proba de conformidade coa base 11.3 g) Cumprir cos requisitos legais aplicables en cada momento para o acceso a profesións, oficios e/ou actividades que impliquen contacto habitual con menores. Así, e de conformidade co art.13.5 da Lei Orgánica 1/1996, do 15 de xaneiro, de protección xurídica do menor, será requisito para o acceso a profesións, oficios e/ou actividades que impliquen contacto habitual con menores e o seu exercicio, non estar condenado por sentenza firme por algún delito contra a liberdade e indemnidade sexual. Aos ditos efectos, para prazas comprendidas nas anteditas profesións, oficios e/ou actividades, as persoas aspirantes deberán acreditar non ter sido condenado por ningún dos delitos anteditos mediante certificación negativa emitida polo Rexistro Central de delincuentes sexuais. h) Ter aboado a taxa por participar no proceso selectivo, segundo o importe que no seu caso corresponda por razón da praza convocada e que se especificará nas respectivas convocatorias, xunto coa forma de pagamento, no caso de ser esixible polas ordenanzas vixentes. i) Aqueloutros requisitos/condicións concretos de participación que, de ser o caso, e por razón das características/natureza das prazas e/ou da normativa específica ou sectorial aplicable, se poidan fixar nas respectivas convocatorias e bases específicas, adecuándoas, no que proceda, ao previsto nas presentes bases xerais 5.2. Durante o desenvolvemento dos exercicios da fase de oposición, así como de todo o proceso selectivo, os Tribunais poderán requirir ás persoas aspirantes que acrediten a súa identidade coa exhibición do DNI, pasaporte ou documento de identificación equivalente e acreditativo da súa identidade e nacionalidade. Igualmente, se durante o desenvolvemento do proceso selectivo chegase a coñecemento dos Tribunais que algún dos aspirantes carecera de calquera dos requisitos esixidos na convocatoria, estarán facultados para propoñer ao órgano convocante que resolva a súa exclusión, previa comunicación e audiencia aos interesados (e isto sen prexuízo da responsabilidade por falsidade na que, no seu caso, puidesen incorrer). 6.1. As persoas interesadas en participar nas convocatorias dos procesos selectivos regulados nas presentes bases deberano facer constar mediante solicitude dirixida á Alcaldía, segundo o formulario do Anexo III que se deberá presentar no Rexistro Xeral do Concello, presencialmente ou a través da Sede e Rexistro Electrónicos, ou mediante calquera das restantes formas establecidas no art.16.4 da Lei 39/2015, do 1 de outubro, do procedemento administrativo común das administracións públicas (LPACAP). 6.2. As persoas que opten á algunha das prazas reservadas para discapacidade e/ou que aleguen esta condición polas adaptacións necesarias para o desenvolvemento dos procesos selectivos, deberano facer constar na propia solicitude no apartado que se habilitará a tal efecto e con arranxo á base 7; acreditando mediante a achega da correspondente certificación ou documentación xustificativa, emitida polos órganos ou autoridades competentes, a condición legal de discapacidade nos termos do RD Lexislativo 1/2013, do 29 de novembro, ou normativa concordante, así como a súa compatibilidade co desempeño das tarefas e funcións da praza á que se opta.6.3. O prazo de presentación de instancias/solicitudes de participación será de vinte (20) días naturais contados dende o seguinte ao da publicación do anuncio da respectiva convocatoria no BOE. A non presentación en tempo e forma suporá a inadmisión da persoa aspirante no proceso selectivo.6.4. Os erros de feito, materiais ou aritméticos o aqueloutros que non afecten ao cumprimento dos requisitos de participación no proceso selectivo ou ao resultado do mesmo e que, de ser o caso, se puidesen advertir na solicitude poderanse emendar de oficio, ou a petición da persoa interesada, en calquera momento durante o desenvolvemento do propio proceso selectivo.6.5. Xunto coas solicitudes de participación (segundo o modelo do Anexo III) deberase achegar, en todo caso e sen prexuízo daqueloutra no seu caso indicada nas respectivas bases específicas de cada convocatoria, a documentación sinalada a continuación: a) Copia do DNI, pasaporte ou documento identificativo equivalente e acreditativo da identidade e nacionalidade da persoa aspirante. b) Copia de documento acreditativo/xustificativo de estar en posesión, ou en condicións de obtelo antes do remate do prazo de presentación de instancias, do título requirido para participar segundo as bases específicas c) Copia de documento acreditativo/xustificativo de estar en posesión, ou en condicións de obtelo antes do remate do prazo de presentación de instancias, do nivel coñecemento da lingua galega (CELGA ou equivalente) requirido para participar segundo as bases específicas d) Copia de documento acreditativo/xustificativo de ter satisfeito/aboado a taxa por dereitos de exame ou, no seu caso, de cumprir/reunir os requisitos/condicións para a súa exención, na forma concreta indicada nas respectivas bases específicas. e) Relación dos méritos alegados para a súa valoración na fase de concurso ou no concurso (segundo proceda), xunto coa copia da documentación acreditativa e/ou xustificativa destes, segundo o previsto nas presentes bases. A dita relación achegarase seguindo a orde de méritos fixada na base 11. Os servizos prestados na Administración convocante que se aleguen como mérito de “experiencia profesional” pola persoa aspirante serán comprobados de oficio nos respectivos expedientes persoais, sen que resulte necesaria a achega da documentación acreditativa dos mesmos (excepto supostos excepcionais en que así se requira e comunique formalmente previo acordo do Tribunal do proceso selectivo correspondente), pero sendo necesario que a persoa aspirante especifique/inclúa a alegación do mérito na relación que presente. f) Aqueloutra xustificación/acreditación documental sobre o cumprimento dos restantes requisitos/condicións de participación que, de ser o caso se estableceran nas respectivas convocatorias e bases específicas e que se deberán achegar, en todo caso, consonte o previsto ao efecto nas mesmas 6.6. En todo caso, a acreditación documental dos requisitos, circunstancias e méritos indicados nos apartados anteriores desta base e/ou daqueloutros que, de ser o caso, se poidan especificar nas respectivas bases específicas, realizarase mediante a achega de copias simples, sen necesidade de cotexo das mesmas; sen prexuízo de que ao abeiro do art.28 da LPACAP ou aqueloutras previsións normativas concordantes e/ou substitutivas, se puidera requirir o orixinal para o cotexo.7.1. Os/as interesados/as en participar no proceso selectivo para a cobertura de prazas con reserva para discapacidade convocadas xunto con outra/s idénticas sen tal reserva, deberano facer constar na solicitude de participación no apartado habilitado ao efecto; e de igual maneira deberán facer constar se optan polas reservadas para discapacidade intelectual ou outro tipo de discapacidade, nos supostos de que se convoquen conxuntamente prazas con ambos tipos de reserva (e neste caso, xunto coa solicitude de participación, deberá achegar documentos acreditativos/xustificativos do tipo de discapacidade para o que se reserva a praza á que opta). Unha vez formulada a solicitude nalgún dos termos anteditos, só poderán participar no proceso selectivo para a cobertura das prazas expresamente indicadas na dita solicitude.7.2. En todo caso, as persoas con discapacidade que opten a unha das prazas convocadas ao abeiro das presentes bases xerais, xa sexa en quenda de discapacidade ou non, poderán concorrer ás mesmas en igualdade de condicións que o resto das/os aspirantes, facilitándose as adaptacións no seu caso necesarias para o desenvolvemento dos procesos selectivos. Aplicándose, a tal efecto, o establecido na Orde PRE/1822/2006 (BOE do 13.06.2006) ou aqueloutra normativa concordante. Para os ditos efectos, os Tribunais poderán requirir informe e/ou colaboración doutros órganos administrativos ou da administración sanitaria competente.8.1. Rematado o prazo de presentación de instancias, a Alcaldía ditará resolución pola que se declarará aprobada a listaxe provisional de persoas admitidas e excluídas, con indicación das causas da exclusión, sinalando un prazo de dez (10) días hábiles para emendas e alegacións conforme ao art.68 da LPACAP. Quen no dito prazo non emende as causas de exclusión ou omisión, será definitivamente excluído do proceso.8.2. Finalizado o prazo de emenda a Alcaldía ditará resolución aprobando a listaxe definitiva de persoas admitidas e excluídas. As omisións sen causa indicada e os erros de feito, materiais, aritméticos ou aqueloutros que non afecten ao cumprimento dos requisitos de participación poderanse emendar de oficio, ou a petición da persoa interesada, con posterioridade a aprobación da listade definitiva de persoas admitidas. As anteditas resolucións sobre listaxes provisionais e definitivas de aspirantes admitidos e excluídos serán obxecto de publicación no BOP da Coruña, no taboleiro de anuncios electrónico e web municipais.8.3. Os nomeamentos dos Tribunais cualificadores dos diferentes procesos selectivos, o lugar, data e hora nas que se citará ao mesmo para a súa sesión constitutiva, así como o inicio do proceso selectivo, poderase resolver e publicar conxuntamente coa antedita listaxe definitiva ou de forma separada e posterior; neste último caso publicarase no BOP da Coruña, no taboleiro de anuncios electrónico e web municipais.9.1. Os Tribunais dos diferentes procesos selectivos convocados ao abeiro destas bases xerais, cuxa composición se adecuará aos criterios de imparcialidade, paridade e profesionalidade, así como os restantes requisitos da normativa de aplicación (art.60 do TREBEP e 59 da LEPG, ou aqueloutras previsión normativas concordantes), serán nomeados mediante resolución ditada pola Alcaldía e publicada consonte á base 8.2. 9.2. Os tribunais estarán conformados polos seguintes integrantes, dos que se deberá nomear, en todo caso, titulares e suplentes: - Presidenta/e (titular e suplente): Unha/un funcionario de carreira ou laboral fixo/a (no caso de prazas de persoal laboral) pertencente a un corpo/subescala ou grupo/categoría (no caso de prazas de persoal laboral) para cuxo ingreso se requira titulación igual ou superior á esixida para a praza convocada - Vogais (titulares e suplentes): Tres funcionarias/os de carreira ou laborais fixos/as (no caso de prazas de persoal laboral) pertencentes a un corpo/ subescala ou grupo/categoría (no caso de prazas de persoal laboral) para cuxo ingreso se requira titulación igual ou superior á esixida para a praza convocada - Secretaria/o (titular e suplente): Unha/un funcionario de carreira pertencente a un corpo/ subescala para cuxo ingreso se requira titulación igual ou superior á esixida para a praza convocada Por cada un/unha dos/das membros/as titulares nomearase un/unha suplente, que actuará nos supostos de que o/a titular non poida asistir á sesión. En todo caso, na sesión constitutiva cada Tribunal poderá acordar que os membros titulares e suplentes actúen de forma indistinta. Os Tribunais non poderá constituírse nin actuar sen a presenza, cando menos, de tres de seus membros, titulares ou suplentes, debendo estar presentes en todo caso o/a presidente/a e o/a secretario/a. De todas as reunións que celebre o tribunal o/a secretario/a redactará a correspondente acta.9.3. Non poderán formar parte dos Tribunais o persoal de selección ou designación política, os funcionarios interinos e o persoal eventual. Tampouco poderá formar parte dos órganos de selección de funcionarios de carreira ou persoal laboral, aqueles funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. A pertenza aos Tribunais será sempre a título individual, non podendo ostentarse esta en representación ou por conta de ninguén. O Tribunais poderán dispoñer a incorporación de asesores/as ou colaboradores/as, nos supostos en que así o estime oportuno (previo acordo formal adoptado ao respecto) e aos efectos da asistencia/colaboración na súa actuación e traballos; que actuarán con voz pero sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros e asesores/colaboradores concorrentes ás sesións dos Tribunais, ao efectos das percepcións de asistencias no seu caso correspondentes así como aqueloutros efectos inherentes, clasificaranse consonte o disposto ao efecto no Real Decreto 462/2002 sobre indemnizacións por razóns de servizo (ou aqueloutra normativa concordante). 9.4. As persoas aspirantes poderán recusar aos membros dos Tribunais, asesores e/ou restantes colaboradores, alegando a concorrencia dalgunha circunstancia das sinaladas no art.23 da Lei 40/2015, de 1 de outubro, de réxime xurídico do sector público (LRJSP), seguíndose para iso o procedemento do art.24 da LRJSP.9.5. Os Tribunais adoptarán as resolucións/acordos/decisións necesarios para o adecuado desenvolvemento dos procesos selectivos, propios das súas atribucións, por maioría simple dos seus membros.9.6. Os Tribunais velarán polo adecuado cumprimento e respecto do principio xeral e constitucional de igualdade e, en particular, da igualdade entre homes e mulleres.9.7. Os Tribunais actuarán con plena autonomía no exercicio das atribucións e da discrecionalidade técnica conferidas para o desenvolvemento dos diferentes procesos selectivos, velando pola transparencia, obxectividade e no seu caso confidencialidade requiridas, con sometemento e adecuación a estas bases, as bases específicas e a normativa de aplicación; estando facultados para resolver e interpretar cantas dúbidas ou cuestións puideran existir e adoptar as resolucións/acordos necesarios para a boa orde e adecuado desenvolvemento dos procesos selectivos.9.8. En todo o non previsto nas presentes bases, así como nas respectivas bases específicas, no referido ao réxime xurídico e de actuación dos Tribunais estarase ao disposto ao efecto, e con carácter xeral e supletorio, pola LRJSP. Nos procesos de estabilización do emprego temporal a desenvolver ao abeiro das presentes bases e consonte ao previsto pola normativa de referencia, empregarase o sistema selectivo de CONCURSO, convocado con carácter excepcional ao abeiro das DA6ª e 8ª da Lei 20/2021 para as prazas que se identifican e relacionan no ANEXO I. O dito concurso realizarase, en todo caso, consonte aos criterios básicos fixados na dita DA 6ª e os tamén contemplados, de forma complementaria e concordante, nas presentes bases xerais (véxase a base 11) e nas bases específicas.11.1. O concurso consistirá na valoración dos méritos indicados na presente base, xunto co sistema e criterios de baremos aplicables e que teñan sido adecuadamente presentados e acreditados polas persoas aspirantes, segundo estas bases e, no seu caso e de forma complementaria, segundo bases específicas; e polos que as persoas aspirantes poderán acadar como máximo, e por todos eles, a antedita puntuación máxima de cen (100) puntos. En todo caso, os méritos valoraranse con referencia á data de inicio do prazo de presentación de solicitudes de participación no proceso. Ningún dos requisitos fixados para a participación nas convocatorias dos diferentes procesos selectivos de estabilización regulados nas presentes bases poderán ser considerados e valorados, tamén, como mérito do concurso. Non se terán en conta, nin serán obxecto de valoración, aqueles méritos que non teñan sido achegados, nin debidamente acreditados, na forma, prazo e con arranxo aos criterios básicos sinalados na presentes bases xerais e/ou de ser o caso, aqueloutros criterios complementarios e prazos concretos sinalados nas correspondentes bases específicas. Os méritos que se acheguen ou acrediten fóra dos prazos concretos sinalados ao efecto nas respectivas convocatorias e bases específicas, serán considerados como achega de documentación fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra previamente achegada en forma e prazo. Mérito polo que as persoas aspirantes poderán obter, como máximo, o 60% da puntuación total máxima alcanzable no concurso e, polo tanto, unha puntuación máxima de 60 puntos; e que se valorará consonte aos criterios e baremos sinalados a continuación. Nos supostos de prazas obxecto de convocatoria ao abeiro da DA 6ª da Lei 20/2021: a) Por servizos prestados como persoal temporal do Concello de Fene en praza, posto e categoría idénticas ou equivalentes á vacante convocada e á que se pretende acceder: a razón de 0,80 puntos por cada mes de servizos prestados b) Por servizos prestados como persoal temporal doutra Administración Pública Local (distinta do Concello de Fene) en praza, posto e categoría idénticas ou equivalentes á vacante convocada e á que se pretende acceder: a razón de 0,55 puntos por cada mes de servizos prestados c) Por servizos prestados como persoal temporal de calquera outra Administración Pública (disinta do Concello de Fene e non pertencente á Administración Pública Local) en praza, posto e categoría idénticas ou equivalentes á vacante convocada e á que se pretende acceder: a razón de 0,30 puntos por cada mes de servizos prestados d) Por servizos prestados como persoal temporal do Concello de Fene ou de calquera outra Administración Pública en praza, posto e categoría diferentes á vacante convocada e á que se pretende acceder: a razón de 0,15 puntos por cada mes de servizos prestados Aos efectos da acreditación e valoración deste mérito, segundo os baremos anteditos, aplicaranse as normas e criterios indicados no ANEXO II das presentes bases. Mérito polo que as persoas aspirantes poderán acadar, como máximo, o 40% da puntuación total máxima alcanzable no concurso e, polo tanto, unha puntuación máxima de 40 puntos; e que se valorará consonte aos criterios e baremos sinalados a continuación. Valorarase a formación específica directamente relacionada coas funcións, responsabilidades e/ou competencias profesionais inherentes á vacante convocada. Aos anteditos efectos, considerarase formación específica susceptible de valoración os cursos/accións de formación específica, especialización ou perfeccionamento acreditados polas persoas aspirantes e que: - Teñan sido impartidos/realizados e/ou homologados no marco do Acordo de Formación para o Emprego das Administracións Públicas (AFEDAP), dos Acordos/Plans para a Formación Continua do Persoal das Administracións Públicas, ou equivalentes/substitutivos - Ou teñan sido impartidos/organizados por Administracións Públicas e aqueloutros organismos públicos e entidades de dereito público vinculados ou dependentes das mesmas, así como por Universidades Públicas - Ou que teñan sido impartidos ou organizados por Escolas Oficiais, Colexios Oficiais, Organizacións Sindicais e outras entidades públicas. - Ou que teñan sido impartidos ou organizados por Universidades Privadas e outros centros privados sempre que os ditos cursos/accións de formación conten, en todo caso, con homologación ou recoñecemento oficial. E que no referido ao seu contido/obxecto cumpran, ademais, con algunha das seguintes condicións: - Que estean directamente relacionados coas funcións, responsabilidades e/ou competencias profesionais habitual e especificamente atribuíbles/inherentes á vacante convocada. - Ou que versen sobre algunha das seguintes materias de carácter transversal: prevención de riscos laborais/seguridade e saúde laboral; igualdade; protección de datos; administración electrónica; ofimática; atención e información ao cidadán; responsabilidade social nas Administracións Públicas; xestión pública responsable e sostible; procedemento administrativo; réxime local; réxime xurídico do sector público; linguaxe administrativa galega; linguaxe de signos; e linguaxe inclusiva e/ou non sexista. Non obstante, con respecto aos cursos de linguaxe administrativa galega, serán obxecto de valoración só os cursos sinalados a continuación e con arranxo ao baremo indicado: · Linguaxe administrativa; nivel medio de linguaxe administrativa local galega ou linguaxe xurídica galega, ou ciclo elemental dos estudos de galego das escola oficial de idiomas: 0,25 puntos. · Linguaxe administrativa superior; nivel superior de linguaxe administrativa local galega, linguaxe xurídica galega superior, ou ciclo superior dos estudos de galego da escola oficial de idiomas: 0,50 puntos. No caso de que as persoas aspirantes aleguen e acrediten ambos cursos, só se valorará o de maior nivel; e, e todo caso, so serán obxecto de valoración os homologados polo órgano competente en materia de política lingüística. E non se valorarán, en ningún caso, - Os títulos académicos oficiais do Sistema Educativo Español (en ningún dos seus diferentes niveis) ou equivalentes doutros Estados, nin a formación/cursos recibidos para/durante a obtención dos mesmos. Non obstante, si serán susceptibles de valoración os títulos de mestría, especialista/experto e aqueloutros de posgrao non doutoral (ou equivalentes) non habilitantes/imprescindibles para a obtención dunha titulación académica oficial determinada ou para o exercicio dunha profesión/carreira, e que teñan sido outorgados por Universidades, Centros de Educación Superior e restantes centros públicos ou privados homologados/autorizados aos ditos efectos - Os certificados de profesionalidade e aqueloutras formas de acreditación oficial das cualificacións profesionais do Catálogo Nacional de Cualificacións Profesionais (ou equivalentes doutros Estados) - A formación especializada que resulte imprescindible/habilitante para a obtención dunha titulación académica oficial determinada ou para o exercicio dunha profesión/carreira - A formación vinculada á preparación/desenvolvemento de procesos selectivos ou de provisión A valoración da antedita formación específica realizarase conforme aos criterios de puntuación sinalados a continuación, e ata o máximo total de 40 puntos: - Nos supostos en que a praza convocada se clasifique no grupo A, subgrupo A1, acadarase o máximo total de 40 puntos a partires da 180 horas de formación, e de non chegar ao dito máximo outorgaranse 0,22 puntos por cada hora de formación - Nos supostos en que a praza convocada se clasifique no grupo A, subgrupo A2, acadarase o máximo total de 40 puntos a partires da 120 horas de formación, e de non chegar ao dito máximo outorgaranse 0,33 puntos por cada hora de formación - Nos supostos en que a praza convocada se clasifique no grupo B, acadarase o máximo total de 40 puntos a partires da 100 horas de formación, e de non chegar ao dito máximo outorgaranse 0,04 puntos por cada hora de formación - Nos supostos en que a praza convocada se clasifique no grupo C, subgrupo C1, acadarase o máximo total de 40 puntos a partires da 80 horas de formación, e de non chegar ao dito máximo outorgaranse 0,5 puntos por cada hora de formación - Nos supostos en que a praza convocada se clasifique no grupo C, subgrupo C2, acadarase o máximo total de 40 puntos a partires da 40 horas de formación, e de non chegar ao dito máximo outorgarase 1 punto por cada hora de formación - Nos supostos en que a praza convocada se clasifique na Agrupación profesional, ou equivalentes, acadarase o máximo total de 40 puntos a partires da 20 horas de formación, e de non chegar ao dito máximo outorgarase 2 puntos por cada hora de formación Non obstante o anterior, a asistencia a xornadas, simposios, seminarios, congresos ou similares/asimilables valoraranse consonte ao seguinte baremo: - De 1 día de duración: 0,10 puntos - De 2 días de duración: 0,20 puntos - De máis de 2 días de duración: 0,25 puntos Sen prexuízo do antedito, aos efectos da acreditación, consideración e valoración dos méritos sobre “formación específica” alegados polas persoas aspirantes aplicaranse, tamén, as normas e criterios indicados a continuación: - Entenderanse por Administracións Públicas as consideradas como tales no artigo 2.3. da Lei 40/2015, de 1 de outubro. - No caso de que a duración os cursos/accións de formación alegados só se estableza por créditos e non por horas, cada crédito equivalerá a 10 horas. - Valoraranse por unha soa vez os diferentes cursos/accións de formación cun mesmo obxecto/referidos a unha mesma materia, agás que quede claramente constatado que o contido foi diferente ou que se trata de actualizacións; valorándose, unicamente o de nivel superior, ou avanzado ou, sendo coincidentes, o de data máis próxima. - Para a acreditación da formación específica alegada polas persoas aspirantes, cuxa valoración pretendan, deberán achegar o título correspondente ou certificación ou documento acreditativo equivalente de ter realizado o curso ou acción formativa alegados, e que teña sido expedido/emitido polo órgano/autoridade competente da entidade/organismo organizador ou responsable aos ditos efectos acreditativos. Nos anteditos documentos acreditativos da realización dos cursos/accións formativas deberá constar: a data da súa realización, a súa duración (en horas e/ou créditos), o seu obxecto e/ou materias/temario/contidos impartidos (agás nos cursos monógráficos, xornadas, simposios, seminarios, congresos ou similares). De non figurar ou acreditarse ditos extremos, non serán obxecto de valoración. En todo caso, non se terán en conta outras formas de acreditación da formación específica diferentes das previstas nestas bases. A puntuación final do concurso resultará das suma das puntuacións outorgadas ás persoas aspirantes pola valoración, consonte ao sinalado, dos méritos adecuadamente presentados e acreditados. Nos supostos de empates entre as puntuacións finais obtidas no concurso por dous ou máis aspirantes, estes resolveranse atendendo ao disposto a continuación: - Primeiramente, teranse en conta as puntuacións obtidas nos diferentes apartados do mérito “experiencia profesional”, segundo a orde prevista nestas bases; así terase en conta, en primeiro lugar, a maior puntuación obtida no apartado a), e de seguir existindo empate, este resolveranse acudindo, sucesivamente e por orde, ás maiores puntuacións obtidas nos seguintes apartados do mérito “experiencia profesional” - No caso de que, tendo en conta os criterios anteditos, persistan os empates, terase en conta a maior puntuación obtida polo mérito “formación específica” - E finalmente, no caso de que non teña sido posible desfacer os empates trala aplicación dos criterios anteriores, este resolverase por sorteo, realizado por e ante os respectivos Tribunais, e coa presenza de todas as persoas aspirantes afectadas que así o desexen. A puntuación final da fase de concurso farase pública mediante anuncio no taboleiro de anuncios electrónico e na páxina web municipais; con indicación singularizada da puntuación obtida polos diferentes méritos e da total acadada. As persoas aspirantes disporán dun prazo de cinco (5) días hábiles, contados a partir do día seguinte ao da publicación, para formular as alegacións/reclamacións que estimen pertinentes. Á vista das reclamacións que se presenten, de ser estimadas realizaranse as correccións procedentes nas puntuacións, con nova publicación das mesmas. En aplicación do art.51.2 LEPG, as persoas aspirantes que non acreditaran estar en posesión do nivel coñecemento da lingua galega (CELGA, ou equivalente) requirido nas bases específicas, ou en condicións de obtelo dentro do prazo de presentación de solicitudes de participación, deberán realizar unha proba alternativa e específica de coñecemento de lingua galega que as cualificará como como apto/a ou non apto. A proba deberá ser acorde ás características funcionais da praza convocada e terá por obxecto acreditar un nivel de competencias lingüísticas equiparable ao do CELGA (ou equivalente) requirido. De non realizar a dita proba, ou de realizala e non superala coa cualificación de apto/a, a persoa aspirante será eliminada do proceso selectivo. Esta proba realizarase unha vez finalizado concurso de méritos. No caso de que se requira posuír o CELGA 3 e 4, ou equivalentes, a proba consistirá en traducir por rescrito un texto, facilitado polo Tribunal inmediatamente antes da súa celebración, e sen axuda de dicionario, do castelán ao galego. Esta proba terá unha duración máxima de 30 minutos e corresponderá ao tribunal determinar o nivel de coñecementos esixido para acadar o resultado de apto/a. No caso de que se requira posuír o CELGA 1 ou 2, ou equivalente, a proba será de carácter oral, consonte aos contidos determinados polo Tribunal inmediatamente antes sa súa celebración, cunha duración máxima de 30 minutos e correspondendo ao Tribunal determinar o nivel de coñecementos esixido para acadar o resultado de apto/a.12.1.1. Para superar o proceso selectivo e resultar finalmente seleccionadas para a cobertura en propiedade das prazas convocadas e a adquisición da condición de persoal funcionario de carreira ou persoal laboral fixo (segundo proceda), as persoas aspirantes deberán ter acreditado reunir as condicións e requisitos esixidos ao efecto nas correspondentes bases.12.1.2. Unha vez finalizado o proceso selectivo de concurso os Tribunais farán pública, no Taboleiro de Anuncios electrónico do Concello e na páxina web municipal, a relación de persoas aspirantes que, en igual número ás vacantes convocadas, e segundo a orde de prelación resultante da puntuación total acadada no concurso (de maior a menor puntuación e aplicando, de ser preciso, os criterios de desempate fixados nas presentes bases), que superan o proceso selectivo e son propostas, á Alcaldía, para a cobertura en propiedade das prazas convocadas e a adquisición da condición de persoal funcionario de carreira ou persoal laboral fixo (segundo proceda). A antedita proposta dos Tribunais terá carácter vinculante para a Alcaldía.12.1.3. Os Tribunais poderán declarar desertas aquelas prazas que non poidan ser obxecto de cobertura por ter superado o proceso selectivo un número de aspirantes inferior ao de prazas convocadas; pero non poderán declarar que teñen superado o proceso selectivo, nin propoñer a selección e adquisición da condición de persoal funcionario de carreira ou persoal laboral fixo dun número de aspirantes superior ao de prazas convocadas. Non obstante o anterior e sempre que os Tribunais teñan proposto a selección e nomeamento/contratación de igual número de aspirantes que de prazas convocadas, coa finalidade de asegurar a súa efectiva cobertura en supostos que poidan imposibilitar o dito nomeamento/contratación e/ou a toma de posesión/incorporación (xa sexa por renuncia, incumprimento dos prazos, requisitos e/ou requirimentos documentais previstos ao efecto, ou ben aqueloutra causa sobrevida), xunto coa dita proposta tamén configurarán e incorporarán unha relación/listaxe complementaria integrada por aqueles aspirantes non comprendidos entre os inicialmente propostos para a súa selección e que os sigan por orde descendente da puntuación final acadada no proceso selectivo. Estas relacións/listaxes complementarias tamén servirán para conformar, a súa vez, e coa a mesma orde de prelación, as bolsas de emprego cuxa creación se puidera derivar, no seu caso, das diferentes convocatorias e procesos selectivos regulados nas presentes bases, consonte ao previsto ao efecto na base 14 e nas bases específicas. A antedita proposta dos Tribunais terá carácter vinculante para a Alcaldía.12.1.4. No prazo de vinte (20) días naturais contados dende o seguinte a aquel no que se teña publicado no taboleiro de anuncios electrónico e web municipais a antedita relación de persoas aspirantes que teñan superado o proceso selectivo e sido propostas para a súa selección e nomeamento/contratación, estas deberán presentar no Rexistro Xeral do Concello (presencialmente ou a través da Sede e Rexistro Electrónicos), ou mediante calquera das restantes formas establecidas no art.16.4 LPACAP a documentación que se indica a continuación: a) Declaración responsable na que farán constar e manifestarán (sen prexuízo da responsabilidade na que, no seu caso e por falsidade na dita declaración, puidesen incorrer): · No caso de prazas de persoal funcionario, non estar separada ou separado mediante expediente disciplinario do servizo de ningunha administración pública, nin atoparse en situación de inhabilitación para emprego ou cargo público de carácter absoluto ou especial que imposibilite a ocupación e desempeño da praza No caso de prazas de persoal laboral, non ter sido despedido/a mediante expediente disciplinario de ningunha administración pública, nin atoparse en situación de inhabilitación para emprego ou cargo público de carácter absoluto ou especial que imposibilite a ocupación e desempeño da praza convocada · Non acharse incurso/a en causa algunha de incapacidade nin de incompatibilidade, de conformidade coa normativa aplicable, que imposibilite a ocupación e desempeño da praza convocada, e referida ao momento da toma de posesión · Seguir reunindo todos e cada un dos restantes requisitos esixidos, e xa acreditados, para presentarse ao proceso selectivo. b) Certificado médico oficial asinado por un colexiado en exercicio no que conste expresamente que se posúe a capacidade funcional (capacidades e aptitudes físicas e psíquicas) necesaria para o desempeño das funcións e/ou tarefas inherentes á praza convocada c) Copia da tarxeta sanitaria ou aqueloutro documento no que figure o número de afiliación á seguridade social d) Acreditación documental da conta bancaria na que se farían os seus ingresos nominais No caso das persoas aspirantes que xa presten servizo no Concello unicamente deberán achegar a documentación referida no apartado a), agás que se teñan producido variacións nos datos referidos nos apartados c) e d) e, polo tanto, deben realizar unha nova achega.12.1.5. Se no prazo e forma indicados (agás nos casos de forza maior debidamente motivados, que serán obxecto de apreciación e estimación discrecional e potestativa por parte da Alcaldía) as/os aspirantes propostos para o nomeamento/contratación non presentaran a documentación requirida, ou da mesma se deducira que non reúnen os requisitos esixidos, non poderán ser nomeados/contratados, anularanse as actuacións anteriores e entenderase que renuncian aos seus dereitos inherentes; sen prexuízo das responsabilidades nas que, de ser o caso, puideran incorrer por falsidade. En tal caso, a Alcaldía proporá e resolverá, con arranxo á orde de prelación resultante da puntuación acadada no proceso selectivo, a selección e nomeamento/contratación dun/dunha integrante da relación/listaxe complementaria de aspirantes conformada ao efecto (segundo o antes indicado). Entenderanse por destinos os postos da RPT, ou instrumento vixente equivalente, sen provisión/cobertura definitiva e que procederá adxudicar aos aspirantes que, en cada convocatoria, teñan superado o proceso selectivo e que cumpran, en todo caso, cos requisitos obxectivos de desempeño dos ditos postos. O mesmo día da publicación no taboleiro de anuncios electrónico e web da antedita relación de aspirantes propostos para o nomeamento/contratación, xunto coa mesma farase publica a relación de destinos ofertados para a súa adxudicación con natureza de destinos iniciais. No caso de ofertarse un único destino, ou varios respecto dos que non caiba concorrencia competitiva (por resultar idénticos na súa adscrición administrativa ou condicións de xornada, profesionais, funcionais, retributivas e/ou aqueloutras definitorias do seu desempeño), estes asignaranse directamente. De non ser así e derivarse concorrencia competitiva, no prazo de vinte (20) días naturais contados dende o seguinte ao da dita publicación, os/as aspirantes deberán comunicar de que destinos, dos ofertados, solicitan a adxudicación e, no caso de que sexan varios os solicitados, deberán indicar a súa orde de preferencia. A adxudicación de destinos efectuarase atendendo ás solicitudes e preferencias trasladadas polos interesados, pola orde de prelación e asignación resultante da puntuación acadada no proceso selectivo. Nos supostos de aspirantes que non teñan trasladado ningunha solicitude/preferencia de adxudicación, adxudicaránselle os que entre os ofertados non teñan sido adxudicados e tendo en conta a orde de prelación. No caso dos postos así adxudicados estes terán carácter definitivo, equivalente a todos os efectos aos obtidos por provisión e mediante concurso. A Alcaldía resolverá a ocupación da/das praza/s convocada/s e o nomeamento como persoal funcionario de carreira ou a adquisición da condición de persoal laboral fixo, segundo proceda, dos aspirantes propostos que teñen cumprido, en forma en prazo, coa achega documental referida na base 12.1; con indicación, tamén, dos destinos adxudicados, segundo o sinalado no apartado anterior, e nos que os aspirantes finalmente seleccionados formalizarán e farán efectiva, aos efectos administrativos/retributivos e aqueloutros inherentes, o seu ingreso e toma de posesión/ contratación e incorporación. Dita resolución será obxecto de publicación no BOP e DOG, así como no taboleiro de anuncios electrónico e páxina web municipais, sen prexuízo da súa notificación individualizada aos interesados. Na mesma tamén se comunicará o prazo/data para a toma de posesión (no caso de persoal funcionario) e formalización do contrato laboral e incorporación (no caso de persoal laboral), que deberán producirse, en todo caso, no prazo máximo dun mes dende o día seguinte ao da publicación da resolución no BOP. En todo caso, a eficacia destas resolucións de nomeamento/declaración como funcionario de carreira/persoal laboral fixo estará condicionada/supeditada á posterior e efectiva toma de posesión/formalización contractual e incorporación, no prazo e forma sinalados. De non cumprir co prazo e forma indicados, sen existir causa xustificada (casos de forza maior, debidamente motivados, que serán obxecto de apreciación e estimación discrecional e potestativa por parte da Alcaldía), entenderase que existe renuncia dos dereitos inherentes, deixando sen efectos as ditas resolucións previas; e a Alcaldía proporá e resolverá, con arranxo á orde de prelación resultante da puntuación acadada no proceso selectivo, a selección e nomeamento/declaración como persoal funcionario de carreira/persoal laboral fixo dun/dunha integrante da relación/listaxe complementaria de aspirantes conformada ao efecto (segundo o indicado na base 12.1), con indicación do destino adxudicado (e que sería o que tería correspondido ao aspirante inicialmente proposto e respecto do que non se teña formalizado, finalmente, o seu ingreso e toma de posesión/contrato e incorporación). En todo caso, as/os aspirantes propostos para a selección que, por causas de forza maior debidamente xustificadas e apreciadas pola Administración, non puideran realizar os ditos cursos/períodos de prácticas nas datas inicialmente previstas, poderano realizar en data posterior e acorde ás ofertadas pola entidade encargada. Unha vez resolto o proceso selectivo, coa efectiva toma de posesión do persoal funcionario ou formalización do contrato laboral e incorporación do persoal laboral, segundo proceda, das persoas aspirantes finalmente seleccionadas para a cobertura das prazas convocadas, deberase proceder ao cese do persoal temporal que as viñera desempeñando e que non se atope entre os ditos seleccionados por non ter superado o proceso selectivo ou non terse presentado ao mesmo. O cese deste persoal temporal implicará a finalización da súa relación de servizo (no caso de persoal funcionario interino) ou laboral/contractual (no caso do persoal laboral temporal) co Concello; sen prexuízo de que se poidan integrar nas bolsas de emprego cuxa creación se derivará das diferentes convocatorias e procesos selectivos regulados nas presentes bases, consonte ao previsto na base 14. O persoal funcionario interino ou laboral temporal que fose cesado nos termos anteditos terá dereito á compensación económica fixada ao efecto no art.2.6 da Lei 20/2021, sempre que tivera participado no proceso selectivo de estabilización do que derive o dito cese. A extinción de relacións laborais/contractuais deberase realizar consonte ao procedemento da normativa laboral aplicable ao efecto e, en todo caso, respectando o período de preaviso.14.1. As bases específicas poderán habilitar a creación de bolsas de emprego temporal unha vez resolto o proceso selectivo, trala efectiva toma de posesión (no caso de persoal funcionario) ou formalización do contrato laboral e incorporación (no caso de persoal laboral) das persoas aspirantes finalmente seleccionadas para a cobertura das prazas convocadas.14.2. No caso de establecerse a creación dunha bolsa de emprego, a Alcaldía resolverá a creación desta que terá por obxecto habilitar unha listaxe de aspirantes á que se acudirá, nos supostos legais procedentes e con arranxo ás modalidades de emprego correspondentes, para futuras e xustificadas incorporacións de persoal temporal con equivalente condición profesional á do persoal seleccionado na convocatoria dos que se derive a dita bolsa. Esta bolsa estará integrada por aqueles aspirantes que non teñan sido final e efectivamente seleccionados, ordenados por orde descendente da puntuación final acadada no proceso selectivo (de maior a menor puntuación e aplicando, de ser preciso, os criterios de desempate fixados nas presentes bases). 14.3. No referido ao funcionamento e xestión do conxunto de bolsas de traballo derivadas dos procesos de estabilización regulados nas presentes bases, e sen prexuízo do antes fixado ao respecto da súa creación, estarase ao disposto ao efecto no apartado décimo segundo das Bases xerais reguladoras das convocatorias e procesos selectivos para a cobertura, en quenda libre, das vacantes incorporadas nas diferentes ofertas de emprego público do Concello de Fene (publicadas no BOP de 1 de outubro de 2020). 15.1. As presentas Bases Xerais, así como as específicas derivadas das mesmas, vinculan ao Concello, aos Tribunais e persoas participantes dos distintos procesos selectivos de estabilización convocados ao abeiro do disposto nas mesmas. Para todo o non previsto nestas bases xerais estarse ao marco normativo de aplicación e ao disposto, de xeito concordante e complementario nas bases específicas.15.2. As persoas aspirantes que teña sido finalmente seleccionadas e adquirido a condición de persoal de funcionario de carreira ou persoal laboral fixo (segundo proceda) quedará suxeitas, dende o momento da efectiva formalización da súa toma de posesión/contratación, ao réxime legal de incompatibilidades do persoal ao servizo das administracións públicas vixente e aplicable en cada momento.15.3. Todas as referencias á Alcaldía contidas nas presentes bases entenderanse realizadas ao órgano municipal que, en cada momento, e por previsión normativa e/ou delegación desta, asuma idénticas competencias.15.4. De acordo co art.5 da Lei Orgánica 3/2018, do 5 de decembro, de Protección de Datos de Carácter Persoal e Garantía de Dereitos Dixitais, os datos persoais facilitados incorporaranse e manteranse nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na LO 3/2018. Para exercer os dereitos de acceso, rectificación, cancelación e oposición, na medida en que a lei o permita, a persoa interesada deberá comunicalo por escrito ao Concello, achegando copia do documento que acredite a súa identidade. Aos efectos do cumprimento da restante normativa aplicable na materia, toda actuación derivada dos procesos selectivos regulados nestas bases que impliquen publicidade/exposición pública de identificacións nominais serán obxecto das adecuacións pertinentes. A resolución aprobatoria destas bases reguladoras, as das respectivas convocatorias e bases específicas e cantos actos administrativos se deriven delas, así como das actuacións dos Tribunais, poderán ser impugnados polos interesados tanto en vía administrativa como contenciosa, na forma e prazos establecidos pola LPACAP, a Lei reguladora da xurisdición contencioso-administrativa e/ou normativa vixente. Relación de prazas obxecto de convocatoria 1. Entenderanse por Administracións Públicas as consideradas como tales no artigo 2.3. da Lei 40/2015, de 1 de outubro.2. Entenderanse por servizos prestados susceptibles de valoración os que, ademais de teren sido adecuadamente presentados e acreditados (segundo o indicado nestas bases e nas respectivas bases específicas), cumpran de forma simultánea e necesaria coas seguintes condicións: - Que deriven dunha relación de emprego temporal en réxime funcionarial (persoal funcionario interino) ou laboral (persoal laboral temporal), nas súas diferentes modalidades/tipoloxías legais. E a tal efecto, entenderanse como servizos prestados como persoal laboral temporal aqueles cuxa prestación se teña realizado ao abeiro dunha relación de emprego e contractual de réxime laboral pero sen a condición formal de persoal laboral fixo; e, polo tanto e aos ditos efectos, tamén se incluirán os servizos prestados coa condición de persoal laboral indefinido non fixo formalmente recoñecida/declarada - Que se corresponda cos períodos de servizo activo ou aqueloutras situacións legalmente análoga/equivalentes e/ou nas que o tempo de permanencia sexa computable a afectos de trienios (ou concepto retributivo análogo/equivalente) e dereitos da Seguridade Social. Considerándose tamén como períodos de servizo activo, aos presentes efectos, aqueles que se correspondan cos períodos de inactividade nos supostos de relacións laborais temporais vinculadas a prazas/postos previstos para o persoal fixo discontinuo (segundo o disposto ao respecto no artigo 16 do ET, antes e despois da reforma operada por RD-L 32/2021) ou, no seu caso, o persoal indefinido a tempo parcial correspondente aos supostos contemplados no artigo 16.1 do ET antes da reforma operada, ao efecto, polo RD-L 32/2021.3. Que nos supostos en que se pretenda que os servizos prestados e alegados sexan considerados e valorados en praza, posto ou categoría idénticas e/ou equivalentes á vacante convocada e á que se pretende acceder, requirirase que: - Nos casos en que se alegue identidade, que se acredite (segundo o indicado no punto 8) que son servizos prestados en praza, posto ou con categoría profesional (ou criterio de clasificación análogo/asimilable á categoría profesional) idénticos á praza convocada. - Nos casos en que se alegue equivalencia, que se acredite (segundo o indicado no punto 8) que son servizos prestados en praza, posto ou en categoría profesional (ou criterio de clasificación análogo/asimilable á categoría profesional) que, na data da apertura do prazo de presentación das solicitudes de participación no proceso selectivo, se clasifiquen/encadren en escala/subescala/clase (no caso de servizos prestados en réxime funcionarial) e grupos/subgrupos profesionais idénticos ou equivalentes aos da vacante obxecto de convocatoria, e que tamén resulten funcionalmente equiparables/asimilables. E aos efectos concretos da equivalencia dos grupos/subgrupos profesionais, cando se aplique un sistema de clasificación diferente ao vixente no Concello, consideraranse equiparables/asimilables aqueles nos que, para o ingreso/clasificación nos mesmos, se requira unha titulación idéntica, equivalente ou do mesmo nivel. Nos supostos en que á vista da documentación achegada polas persoas aspirantes puideran existir dúbidas sobre a identidade ou equivalencia coa vacante convocada das prazas, postos ou categorías respecto das que se aleguen servizos prestados, os Tribunais poderán requirir a documentación complementaria que estime necesaria. En todo caso, serán obxecto de valoración todos os servizos prestados e alegados que cumpran cos anteditos criterios de identidade ou equivalencia coa praza convocada, con independencia de que deriven dunha relación de emprego como persoal funcionario interino ou como persoal laboral temporal.4. Que nos supostos en que a praza, posto ou categoría respecto dos que se aleguen os servizos prestados teñan sido obxecto de previa redefinición e/ou reclasificación profesional, mediante procedementos formais e legal ou xudicialmente amparados (excluídos os procesos de promoción interna), tomaranse en consideración as condicións formalmente recoñecidas e vixentes na data de apertura do prazo de presentación das solicitudes de participación no proceso selectivo e, polo tanto, todos os servizos prestados alegados serán valorados nestas últimas condicións. E igual criterio se aplicará para os supostos de funcionarización (cambio a de réxime laboral a réxime funcionarial); e, en todo caso, serán obxecto de valoración todos os servizos prestados e alegados que cumpran cos anteditos criterios de identidade ou equivalencia coa praza convocada, con independencia de que deriven dunha relación de emprego como persoal funcionario interino ou como persoal laboral temporal.5. Que nos supostos en que os servizos alegados teñan sido prestados coa condición de persoal indefinido non fixo, tomaranse en consideración o posto, praza ou categoría profesional de adscrición tras a declaración formal da dita condición, así como a antigüidade recoñecida coa dita declaración e/ou legalmente correspondente 6. Que en ningún caso se computarán e valorarán os servizos prestados simultaneamente con outros igualmente alegados no mesmo proceso selectivo.7. Que o mes equivalerá a 30 días naturais; e calquera fracción de tempo no seu caso inferior, pero de 15 días ou máis, será computada e valorada como un mes completo 8. Que a acreditación dos servizos prestados que teñan sido alegados polas persoas aspirantes, e cuxa valoración pretendan, realizarase consonte o sinalado a continuación: - Nos supostos de servizos prestados na Administración convocante (Concello de Fene) estes serán comprobados de oficio por esta, segundo os datos que figuren nos respectivos expedientes persoais, sen que resulte necesario a achega de documentación acreditativa dos mesmos (agás supostos excepcionais en que así se requira e comunique formalmente, previo acordo do Tribunal do proceso selectivo correspondente) - Nos restantes supostos, os servizos prestados alegados deberanse acreditar mediante a achega de certificación emitida/expedida polo funcionario ou órgano competente da entidade correspondente na que deberá constar, cando menos e de forma clara e inequívoca: · O posto/praza/categoría idénticos ou no seu caso equivalentes á vacante convocada nos que se terían prestado os servizos que se pretende que sexan valorados; xunto co seu grupo/subgrupo de clasificación profesional. Nos casos en que se alegue equivalencia, esta deberase acreditar atendendo ao disposto a tal efecto no punto 3 e, polo tanto, na dita certificación deberá constar que son servizos prestados en praza, posto ou en categoría profesional (ou criterio de clasificación análogo/asimilable á categoría profesional) que, na data da apertura do prazo de presentación das solicitudes de participación no proceso selectivo, se clasifican/encadran en escala/subescala/clase (no caso de servizos prestados en réxime funcionarial) e grupos/subgrupos profesionais equivalentes aos da vacante obxecto de convocatoria, e que tamén resultan funcionalmente equiparables/asimilables. E para a acreditación da equivalencia dos grupos/subgrupos profesionais, cando se aplique un sistema de clasificación diferente ao vixente no Concello, consideraranse equiparables/asimilables aqueles nos que, para o ingreso/clasificación nos mesmos, se requira unha titulación idéntica, equivalente ou do mesmo nivel. · Se os ditos servizos se tiveron prestado como persoal funcionario interino e/ou persoal laboral temporal e, neste último caso, indicando en que modalidade contractual (en caso de que se alternaran ambos réximes, deberanse indicar os períodos concretos) · O período de tempo de prestación dos ditos servizos, con indicación da data de inicio e fin e, no seu caso, do tempo que se estivera nunha situación diferente á de servizos activo (con indicación desta situación concreta diferente á de servizo activo); sinalando, tamén, se os ditos servizos se prestaron en réxime de xornada completa ou parcial e, neste último caso, con indicación da porcentaxe concreta de xornada (en caso de que se alternaran ambos réxime de xornada, deberanse indicar os períodos concretos de prestación en cada un deles) · No caso de servizos prestados en réxime laboral, contrato de traballo xunto con certificación de vida laboral acreditativa de ditos servizos e expedida polo órgano/autoridade competente da seguridade social. · No caso de servizos prestados como persoal funcionario, resolución de nomeamento e/ou a toma de posesión xunto con certificación de vida laboral acreditativa de ditos servizos e expedida polo órgano/autoridade competente da seguridade social. Nos supostos en que á vista da documentación achegada polos aspirantes puideran existir dúbidas sobre a identidade ou equivalencia coa vacante convocada das prazas, postos ou categorías respecto das que se aleguen os servizos prestados, os Tribunais poderán requirir, previo acordo ao respecto, a achega da documentación complementaria que estime necesaria. En todo caso, non se terán en conta outras formas de acreditación da experiencia profesional diferentes das previstas nestas bases. D./D.ª _____________________________________________________________________, de _____ anos, con DNI _______________________ e domicilio en _____________________________________________________________, n.º ____, piso ____ C. P. ___________, da localidade ______________________, con teléfono __________________, e correo electrónico _________________________________ I. Que desexo participar na CONVOCATORIA E PROCESO SELECTIVO PARA A COBERTURA ___________________________________________________________________________________________________ II. Que declaro, baixo a miña responsabilidade, reunir todos os requisitos esixidos para poder participar do antedito proceso selectivo (referidos á data de finalización do prazo sinalado para a presentación desta solicitude), segundo o previsto nas súas bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido, e nos termos do disposto nas propias bases reguladoras. Polo exposto, SOLICITO: Ser admitido/a no dito proceso selectivo; achegando, para estes efectos, e con arranxo ao disposto na bases reguladoras do mesmo, a seguinte documentación: • Copia do DNI, pasaporte ou documento de identificación equivalente e acreditativo da miña identidade e nacionalidade • Copia de documento acreditativo/xustificativo de estar en posesión, ou en condicións de obtelo antes do remate do prazo de presentación de solicitudes, do título requirido para participar na convocatoria e proceso selectivo, segundo o disposto ao efecto nas bases específicas que os regulan, e que se indica a continuación: ______________________________________________________________ • Copia de documento acreditativo de estar en posesión, ou en condicións de obtelo antes do remate do prazo de presentación de solicitudes, do nivel coñecemento da lingua galega (CELGA ____ ou equivalente) requirido para participar na convocatoria e procesos selectivo, segundo o sinalado ao respecto nas bases específicas que os regulan: • Si ____ • Non ____ • Copia de documento acreditativo/xustificativo de: • Ter satisfeito/aboado a taxa por dereitos de exame/proceso selectivo, na forma concreta indicada nas bases específicas que regulan o proceso, no caso de ser esixible • Cumprir/reunir os requisitos/condicións de exención • Copia de documento acreditativo de estar en posuír/cumprir, ou en condicións de facelo antes do remate do prazo de presentación de solicitudes, aqueloutros requisitos esixidos para participar na convocatoria e proceso selectivo, segundo o disposto ao efecto nas bases específicas que os regulan, e que se indican a continuación: _____________________________________________________ • Como aspirante coa condición legal de persoa con discapacidade achego certificación/documentación acreditativa de dita condición, e da súa compatibilidade coa funcións e tarefas propias da vacante convocada, nos termos do previsto, ao efecto, nas bases reguladoras. • Si ____ • Non ____ E solicito adaptación/axustes para o desenvolvemento do proceso selectivo • Si ____ (achego xunto con esta instancia necesidades específicas de adaptación/axustes solicitadas) • Non ____ • Relación dos méritos alegados para a súa valoración no concurso segundo as bases reguladoras: • Achega de documentación acreditativa/xustificativa dos mesmos • No referido aos servizos prestados no propio Concello convocante, e que na relación de méritos se indican no apartado ___________________ e páxina/s _________ solicito que, segundo o previsto nas bases reguladoras, sexan comprobados de oficio 1. EXPERIENCIA PROFESIONAL 2. FORMACIÓN ESPECÍFICA 2.1. Directamente relacionada coas funcións inherentes á vacante convocada 2.2. Cursos de contidos transversais 2.3. Xornadas/simposios/congresos e semellantes 2.4. Cursos de linguaxe administrativa galega Fene, a _____________ de _________________________ de 202___” En Fene, asinado dixitalmente o 18.11.2022 polo alcalde Juventino José Trigo Rey.